Mendam Berahi (filem)

Mendam Berahi ialah sebuah filem aksi Malaysia 2002 arahan Z. Lokman. Diterbitkan oleh Metrowealth Pictures, filem ini ditayangkan pada 28 Mac 2002 di pawagam seluruh negara. Ia dibintangi oleh Nurul Jasmin Deo, Shaleen Cheah, Tracy Trinita, Rita Rudaini dan ramai lagi. Filem ini merupakan filem Malaysia pertama yang ditayangkan di Filipina dan Thailand.

Sinopsis
Kisah bermula mengenai kapal Mendam Berahi milik Sultan Mansur Shah yang dilarikan oleh Laksamana Khoja Hassan yang meninggalkan Melaka bersama harta karun semasa serangan Portugis pada tahun 1511. Selepas 500 tahun, pihak kerajaan melantik sebuah agensi untuk mencari kapal tersebut. Agensi tersebut diketuai Madam X yang mengarahkan tiga ejennya Edsa, Tania dan Sara yang dilatih oleh Komander Jiman untuk mengesan kapal tersebut di Kepulauan Sulu. Datuk Azmi, musuh ketat Madam X begitu marah dan iri hati apabila tidak mendapat tender tersebut. Dia mengupah Tiger Telly untuk mensabotaj rancangan Madam X dan tiga srikandinya. Walaupun menghadapi pelbagai rintangan dalam usaha mengesan kapal Mendam Berahi, namun tiga wanita tangkas tersebut tetap meneruskan misi mereka.

Pelakon
 Nurul Jasmin Deo sebagai Madam X
 Shaleen Cheah sebagai Edsa
 Tracy Trinita sebagai Tania 
 Rita Rudaini sebagai Sara
 Eizlan Yusof sebagai Zul
 Jalaluddin Hassan sebagai Datuk Azmi
 Zami Ismail sebagai Komander Jiman 
 Aleza Shadan
 Imuda sebagai Adam
 Mokhtaruddin
 Yank Kassim
 Hussein Abu Hassan
 Majed Salleh
 Alu Gonzales 
 Jaira Gomez 
 Yasin Sulaiman (penampilan khas)

Penerbitan dan keluaran
Penggambaran filem ini dijalankan dari Ogos hingga September 2001.

Mendam Berahi ditayangkan pada Mac 2002. Sebelum tayangan perdana rasmi Malaysia, filem ini pernah dirancang untuk ditayangkan di Indonesia.

Rujukan

Pautan luar
 

Mendam Berahi
Mendam Berahi
Filem bahasa Melayu